સ્પંદન ટ્રસ્ટ દ્વારા થતી અનેક સેવાભાવી પ્રવૃત્તિઓમાં મહેસાણા સ્પંદન ટીમ દ્વારા વૃદ્ધાશ્રમના વડીલો માટે યોજાયેલ વિનામૂલ્યે મેડિકલ ચેકઅપ કેમ્પનો સમાવેશ થાય છે. બાળક તથા વડીલ બંનેની મુગ્ધતા વિસ્મયકારક હોય છે. જેને વાત્સલ્ય તથા સહાનુભૂતિ દ્વારા જીતી તેમજ ઝીલી શકાય છે. જેના સાનિધ્યમાં ચંદ્રના તેજ જેવી શીતળતા તથા સમુદ્રના જળ જેવી ગહનતા પામવા મળે તેવા વૃદ્ધાશ્રમના વડીલો માટે સ્પંદન ટીમ તરફથી મહેસાણા શહેરમાં નાગલપુર રોડ પર આવેલ સ્નેહ કુટીર વૃદ્ધાશ્રમમાં ફ્રી મેડિકલ ચેક અપ કેમ્પનું આયોજન કરવામાં આવ્યું હતું.